ຈີນ ຈຳຄຸກນັກຂຽນ ຊາວທິເບດ
ຈີນໄດ້ຕັດສິນໂທດ ຈຳຄຸກນັກນັກຂຽນທິເບດ ທີ່ຊ່ອຍເປັນບັນນາທິການ ໃຫ້ວາລະສານ ຕຳໜິນະໂຍບາຍຈີນ ໃນທິເບດ
ກຸ່ມປົກປ້ອງສິດທິມະນຸດກຸ່ມນຶ່ງທີ່ມີສຳນັກງານຢູ່ສະຫະລັດ ກ່າວໃນວັນເສົາມື້ນີ້ວ່າ ໃນເດືອນ ແລ້ວນີ້ ຈີນໄດ້ຕັດສິນໂທດນັກຂຽນຄົນນຶ່ງໃຫ້ຈຳຄຸກເປັນເວລາ 4 ປີຍ້ອນໄດ້ຊ່ອຍເປັນບັນນາ ທິການໃຫ້ແກ່ວາລະສານທີ່ຕຳໜິຕິຕຽນນະໂຍບາຍຂອງຈີນຢູ່ໃນທິເບດ ກຸ່ມປົກລະດົມນາໆຊາດເພື່ອທິເບດກ່າວວ່າທ່ານ Tashi Rabten ບັນນາທິການຊາວທິເບດ ຂອງວາລະສານທີ່ມີຊື່ວ່າ Eastern Snow Mountain ຫຼືພູຫິມະຕາເວັນອອກທີ່ທາງການ ຫ້າມນັ້ນໄດ້ຖືກຕັດສິນໂທດໃນວັນທີ 2 ມິຖຸນາຜ່ານມາທີ່ເມືອງ Aba ໃນແຂວງສີສວນທາງ ພາກຕາເວັນຕົກສຽງໃຕ້ຂອງຈີນ ກຸ່ມປົກລະດົມເພື່ອທິເບດບໍ່ໄດ້ແຈ້ງໃຫ້ຊາບວ່າ ທ່ານ Tashi Rabten ຖືກຂໍ້ຫາຫຍັງແຕ່ມີ ຊາວທິເບດ 3 ຄົນທີ່ເຮັດວຽກໃຫ້ວາລະສານດັ່ງກ່າວ ໄດ້ຖືກຈຳຄຸກໃນປີກາຍນີ້ໃນຂໍ້ຫາຍຸຍົງ ສົ່ງເສີມໃຫ້ມີການແບ່ງແຍກດິນແດນ ກຸ່ມປົກລະດົມເພື່ອທິເບດເວົ້າວ່າວາລະສານດັ່ງກ່າວແມ່ນວາລະສານທຳອິດທີ່ໄດ້ພິມເຜີຍແຜ່ ບົດວິຈານເປັນພາສາທິເບດ ກ່ຽວກັບສະຖານະການລຸນຫຼັງທີ່ໄດ້ເກີດການຈະລາຈົນຕໍ່ຕ້ານລັດ ຖະບານຢ່າງຮ້າຍແຮງທີ່ນະຄອນຫຼວງ Lhasa ຂອງທິເບດໃນເດືອນມີນາປີ 2008